Hati ya kufanya muhtasari: Tanuru la mafuta ya dizeli la kuchoma wafu

Hata hivyo katika nyakati hizi , mchakato wa kuchoma maiti umekuwa ukifanyika kwenye matanuru au mahala pa faragha palipofungwa palipotengwa maalumu kwa ajili ya shughuli hiyo.

Katika miaka ya hivi karibuni kumekuwa na ongezeko kubwa la watu  idadi ya wa maeneo ya Afrika mashariki ambao wamechaguwa  kuchomwa kwa miili yao kama njia ya kuihifadhi miili yao baada ya kifo  badala ya njia ya kawaida ya  kuzikwa kaburini.

Katika miezi ya hivi karibuni, kumeibua hisia tofauti  katika eneo la Afrika Mashariki hususan  nchini Kenya kuhusu kuchomwa kwa maiti baada ya mtu kufariki. 

Wale wanaounga mkono uteketezwaji wa maiti wanasema mfumo huo wa mazishi ni wa kisasa na unapunguza gharama ikilinganishwa na maiti inapozikwa. 

Mshindi wa Tuzo ya Amani ya Nobel na mwanamazingira wa Kenya Profesa Wangari Maathai alichakua kuhifadhi mwili wake kwa kuuteketeza kwa moto

Kwa upande mwingine, wanaopinga wanadai kwamba utamaduni wa kuteketeza maiti ni wa kigeni unaoenda kinyume na mila na desturi za Kiafrika.

Chimbuko la mjadala huu ni kuteketezwa kwa miili ya watu mashuhuri ; aliyekuwa Mkurugenzi Mkuu wa kampuni ya mawasiliano ya simu za mkononi Safaricom, Robert "Bob" Collymore, na mbunge wa upinzani Ken Okoth.

Wakenya wengine mashuhuri ambao miili yao ilitekekezwa kwa moto ni aliyekuwa mshindi wa tuzo ya Nobel na mwana mazingira Profesa Wangari Mathaialiyefariki mwaka wa 2011 na aliyekuwa kiongozi wa upinzani nchini Kenneth Matiba. 

Mwili wa aliyekuwa askofu mkuu wa kanisa la Kianglikana nchini Kenya pia ulichomwa mwaka wa 2005. 

Mwili wa Mkurugenzi Mkuu wa kampuni ya mawasiliano ya simu za mkononi Safaricom, Robert "Bob" Collymore hivi karibuni pia ulichomwa

 Je mchakato wa kuuchoma mwili ni upi? 

Kuna aina mbili za kuuchoma mwili wa binadamu, kulingana na Bwana Patel, afisa katika kituo cha kuchoma miili  cha kariokor mjini Nairobi Kenya. ''Mwili ukifika hapa kwenye kituo chetu ndugu huchagua ni vipi mwili utachomwa, tuko na mashine na tuna kuni mnachagua  kulingana na...\nMuhtasari katika lugha sawa na hati:
Kuuchoma mwili wa binadamu baada kifo limekuwa ni jambo la kawaida  kwa miaka mwingi miongoni mwa jamii za  India na  Nepal ambapo mchakato huu umekua ukifanyika   mahala palipo wazi na utamaduni wa tangu enzi za kale . Kuanzia karne ya 19 , uchomaji wa maiti ulianza kutekelezwa katika maeneo mengine ya dunia .